EkBass/fiwiki-20250220-pages-articles huggingface dataset:
Rick Owens

Richard Saturnino Owens (s. 18. marraskuuta 1962 Porterville, Kalifornia, Yhdysvallat) on yhdysvaltalaissyntyinen muotisuunnittelija, joka tunnetaan parhaiten nimeään kantavasta vaatemerkistään. Rick Owens -vaatemerkin lisäksi Owens on perustanut OWENSCORP-nimisen yrityksensä alle useita sisarmerkkejä, joihin lukeutuu Rick Owensin diffuusio-, eli sisarlinja, vaatemerkki DRKSHDW, huonekalumerkki Rick Owens Furniture, sekä HUNRICKOWENS-niminen, kalliimpiin materiaaleihin keskittynyt vaate- ja asustemerkki. == Yksityiselämä == Rick Owens opiskeli muotisuunnittelua Otis College of Art and Designissa, josta hän valmistui vuonna 1981. Owens on naimisissa Michèle Lamyn kanssa. Lamy työskentelee läheisesti Rick Owensin kanssa ja on ollut perustamassa OWENSCORPia. Lamy on Rick Owens Furnituren toiminnanjohtaja. == Vaatteet == Rick Owens -merkin vaatteet edustavat avantgarde-tyyliä, jota on kuvailtu ”Glamour-goottilaiseksi”. Vaatteiden leikkaukset ovat usein vääristyviin muotoihin ja mittasuhteisiin nojaavia. Materiaaleina niissä on usein nahka, farkkukangas, puuvilla ja villa, viskoosi sekä muut, erikoisemmat materiaalit. Rick Owensin vaatteiden yleisin väri on musta. Tummat, maanläheiset värit ovat brändille ominaisia, mutta myös vaaleat ja värikirkkaat vaatteet ovat usein esillä. Merkin suosituimpiin tuotteisiin kuuluvat sen valmistamat kengät, kuten koripallokenkää mukaileva Geobasket ja uudempi, sukupuolineutraali Kiss Boot -korkokenkä. == Lähteet == == Aiheesta muualla == Luokka:Yhdysvaltalaiset muotisuunnittelijat Luokka:Vuonna 1962 syntyneet Luokka:Elävät henkilöt
Only Honest on the Weekend

Only Honest on the Weekend on brittiläisen laulaja-lauluntekijä Becky Hillin debyyttistudioalbumi. Sen julkaisi Polydor Records 27. elokuuta 2021. Albumilta on julkaistu yhteensä viisi singleä vuosina 2020-2021: "Better Off Without You", "Heaven on My Mind", "Last Time, "Remember" ja "My Heart Goes (La Di Da)". sekä promosingle "Business". Albumi sisältää vierailuja Shift K3Y:ltä, David Guettalta, Topicilta, S1mbalta, Ella Eyreltä, Bang & Ranxiltä, Sigalalta ja 220 Kidiltä. "Only Honest on the Weekend" sai pääosin ristiriitaisen vastaanoton musiikkikriitikoilta. Alim Kheraj The Guardianista antoi albumille 1/5 tähteä, kuvaillen albumia "kertakäyttöiseksi" ja "tylsyyden liukuhihnaksi". Clashin Caitlin Sibthorpe antoi puolestaan albumille 7/10 tähteä, kuvaillen albumia "pysäyttämättömäksi poppipaukuksi sensaatiomaisilla vierailevilla esiintyjillä ja moitteettomalla tuotannolla". Kaupallisesti albumi menestyi vain Brittein saarilla, jossa se saavutti Skotlannin albumilistan 6. sijan sekä Britannian albumilistan 7. sijan. == Kappaleet == # # # # # # # # # # # # # # # ==Lähteet== Luokka:Vuoden 2021 albumit
Mindfucker

Mindfucker on Monster Magnetin studioalbumi, joka julkaistiin 23. maaliskuuta 2018. == Kappaleet == # # # # # # # # # # == Kokoonpano == * Dave Wyndorf - laulu, kitara * Garrett Sweeny - kitara * Phil Caivano - kitara * Chris Kosnik - basso * Bob Pantella - rummut == Arvostelut == * Kaaoszine: 7½/10Alfa- urosten murinaa ja piilopolitisointia – arviossa Monster Magnetin ”Mindfucker” Viitattu 19.11.2021. * Soundi: Levyarvio: Iloitkaa, arvoisat stoner rockin ystävät – Monster Magnetin uutuus on mitä mainioin menoalbumi Viitattu 19.11.2021. == Lähteet == Luokka:Vuoden 2018 albumit Luokka:Monster Magnetin albumit
Sacrifice (Bebe Rexhan kappale)

Sacrifice on yhdysvaltalaisen laulaja-lauluntekijä Bebe Rexhan musiikkikappale. Sen julkaisi Warner Records hänen Better Mistakes- studioalbumin toisena singlenä 5. maaliskuuta 2021. Kappaleen ovat sanoittaneet Rexha, Pablo Bowman, Peter Rycroft ja Burns, joista viimeisin myös tuotti sen. Rexha on kertonut "Sacrificen" olevan albumin ainoa dancekappale. Kappaleen musiikkivideon ohjasi Christian Breslauer ja se julkaistiin singlen julkaisupäivänä. Bredslauer sai inspiraation videoon lukuisista 1990-luvun elokuvista kuten Bladestä sekä The Matrixistä ja siinä nähdään Rexha vamppyyrinaisena. "Sacrifice" oli kaupallisesti heikko menestys, sen päästyä singlelistan kymmenen parhaan joukkoon ainoastaan Belgian Flanderissa. ==Lähteet== Luokka:Vuoden 2021 kappaleet Luokka:Bebe Rexhan kappaleet
Lavault-de-Frétoy

Lavault-de-Frétoy on kunta Ranskassa Nièvren departementissa Burgundi-Franche- Comtén alueella. Se sijaitsee noin 12 kilometriä Château-Chinon (Ville)’n kaupungista koilliseen. Kunnan pinta-alasta 75 % on metsän peittämää. Metsällä onkin ollut suuri merkitys kunnalle. Hakkuut ja puun uitto on ollut suuri työllistäjä jo 1800-luvulla. Nykyään metsien virkistyskäyttö on tullut tärkeäksi elinkeinoksi perinteisen metsänhoidon lisäksi. Kukkulan rinteellä on vuonna 1873 rakennettu linna Château de Montmartin. Linnan rakennutti Hugues de Chambure, jonka isä Eugène de Chambure oli kirjailija ja burgundinkielen tutkija. Linna ei ole avoinna yleisölle. Kunta on osa Morvanin luonnonpuistoa (Parc naturel régional du Morvan). Tiedosto:Lavault-de- Frétoy_12_08_2018_36.jpg|Kunnantalo-koulu Tiedosto:Lavault-de- Frétoy_12_08_2018_39.jpg|Saint-Martinin kirkko ==Lähteet== ==Aiheesta muualla== Luokka:Nièvren kunnat
Baby, I’m Jealous

Baby I’m Jealous on yhdysvaltalaisen laulaja-lauluntekijä Bebe Rexhan musiikkikappale, jolla vierailee myös yhdysvaltalaisräppäri Doja Cat. Sen julkaisi Warner Records Rexhan Better Mistakes-studioalbumin ensimmäisenä singlenä 9. lokakuuta 2020. Kappaleen ovat sanoittaneet Rexha, Justin Tranter, Jussi Karvinen, Jason Gill, Pablo Bowman ja Amala Dlamani, joista Karvinen ja Gill myös tuottivat sen. Kappaleen musiikkivideon ohjasi Hannah Lux Davis ja se julkaistiin singlen julkaisupäivänä. Video kuvattiin syyskuussa 2020 ja sillä esiintyy Rexhan sekä Doja Catin lisäksi sosiaalisen median persoonat Nikita Dragun, Charli D'Amelio ja Avani Gregg. "Baby I’m Jealous" oli kaupallisesti huono menestys, sen päästyä singlelistan kymmenen parhaan joukkoon ainoastaan Uudessa-Seelannissa. ==Lähteet== Luokka:Vuoden 2020 kappaleet Luokka:Bebe Rexhan kappaleet Luokka:Doja Catin kappaleet
Rusokonnakrotti

Rusokonnakrotti (Chaunax pictus) on konnakrotteihin kuuluva kalalaji. Lajia tavataan syvistä vesistä Atlantista. ==Koko ja ulkonäkö== Rusokonnakrotti voi kasvaa suurimmillaan 35-40 cm pitkäksi ja tyypillinen pituus on 15-18 cm. Laji on ruumiinrakenteeltaan pallomainen ja suuripäinen. Ruumis kapenee pyrstöä kohden. Selkäevän ensimmäinen ruoto on hieman pidentynyt ja sen päässä on valoelin. Väriltään rusokonnakrotti on selästään vaaleanpunainen ja vatsastaan tummempi. Kalan selässä on keltaisia pilkkuja. ==Levinneisyys ja elintavat== Rusokonnakrotin levinneisyysalue ulottuu Atlantin länsiosissa Etelä- Carolinasta Surinameen ja itäosissa Irlannista Etelä-Afrikkaan sekä Välimerestä. Lajista on havaintoja myös Arabianmerestä. Se elää pohjalla useimmiten 200-1 100 metrin syvyydessä. Rusokonnakrotin ravintoa ovat kalat ja katkaravut. ==Lähteet== Luokka:Krottikalat
Magia (Álvaro Solerin kappale)

Magia on espanjalaislaulaja Álvaro Solerin musiikkikappale. Sen julkaisi Triebel & Zuckowski Solerin samannimisen studioalbumin ensimmäisenä singlenä 5. maaliskuuta 2021. Kappaleen ovat sanoittaneet Soler, Alexander Zuckowski, Simon Triebel sekä Jakke Erixson ja sen tuotannosta vastasi T.I. Jakke. Kappaleelle on toteutettu myös musiikkivideo joka julkaistiin singlen julkaisupäivänä. "Magia" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Belgiassa, Itävallassa, Saksassa ja Sveitsissä. Lisäksi kappale on myynyt Espanjassa kultaa. ==Lähteet== Luokka:Vuoden 2021 kappaleet
Who’s Laughing Now

Who’s Laughing Now on yhdysvaltalaislaulaja Ava Maxin musiikkikappale. Sen julkaisi Atlantic Records hänen Heaven & Hell-studioalbumin kuudentena singlenä 30. heinäkuuta 2020. Kappaleen ovat sanoittaneet Max, Madison Love, Måns Wredenberg, Noonie Bao, sekä sen tuottajat Cirkut ja Lotus IV. "Who’s Laughing Now" on tanssipop-kappale jonka sanat kertovat harhautetuksi joutuneesta tytöstä ja se toimii jatkumona Maxin vuonna 2018 julkaistulle kappaleelle "Sweet but Psycho". Kappaleen musiikkivideon ohjasi Isaac Rentz ja se julkaistiin 30. heinäkuuta 2020. Videolla Max pyrkii kostamaan hänen pomolleen sekä pettävälle poikaystävälleen. "Who’s Laughing Now" oli kansainvälinen menestys, sen päästyä singlelistan viiden parhaan joukkoon Belgian Valloniassa ja Suomessa sekä kymmenen parhaan joukkoon Belgian Flanderissa, Islannissa, Norjassa ja Unkarissa. Kappale on myynyt Itävallassa sekä Norjassa kultaa ja Puolassa kaksinkertaista platinaa. ==Lähteet== Luokka:Vuoden 2020 kappaleet Luokka:Ava Maxin kappaleet
Vieremän varalaskupaikka

Vieremän varalaskupaikka on lentokoneiden varalaskupaikka Vieremän kunnan pohjoisosassa Nissilän kylässä kantatiellä 88 muutama kilometri Vieremän ja Pyhännän rajalta etelään. Kiitotien pituus on noin kolme kilometriä. Karjalan lennosto käyttää Vieremän varalaskupaikkaa harjoituksissaan säännöllisesti. Vieremän varalaskupaikka on osa Suomen maantietukikohtien järjestelmää. Puolitoista kilometriä kiitotien pohjoispäästä pohjoiseen on Sorronmäen lentokoneiden huoltoalue, joka on käytössä harjoitusten aikana. Alueella on menneinä vuosikymmeninä kallioon louhittuja seisontapaikkoja.. == Lähteet == Luokka:Lentokoneiden varalaskupaikat Luokka:Vieremän liikenne
Veikko Tolamo

Veikko Johannes Tolamo, vuoteen 1930 Topelius (5. maaliskuuta 1911 Helsinki – 20. elokuuta 1976) oli suomalainen pikajuoksija. Pitkänen edusti urallaan Mikkelin Kilpa-Veikkoja vuoteen 1933 ja sen jälkeen Turun Urheiluliittoa. Kalevan kisoissa Tolamo saavutti kultaa 400 metrin juoksussa vuonna 1932. Viestijuoksun Suomen-mestaruuskilpailuissa hän sai Turun Urheiluliiton joukkueessa kultaa 4 × 400 metrin juoksussa vuonna 1936. Maaottelussa Tolamo edusti Suomea vuonna 1933 Oslossa. Tolamon ennätys 400 metrillä oli käsiajalla 50,0. Tolamo oli koulutukseltaan diplomi-insinööri. Jatkosodassa Tolamo toimi 2. mittauspatterin päällikkönä. == Lähteet == Luokka:Suomalaiset pikajuoksijat Luokka:Vuonna 1911 syntyneet Luokka:Vuonna 1976 kuolleet
BtoB Blue

BtoB Blue (kor: 비투비-블루) on eteläkorealaisen k-pop -yhtye BtoB:n ensimmäinen virallinen alaryhmä ja koostuu ryhmän vokalisteista Seo Eun-kwang, Lee Changsub, Im Hyunsik ja Yook Sung-jae. == Historia == Jo ennen virallista debyyttiä BtoB:n vokalistit esiintyivät useissa laulukilpailuissa yhdessä. Vuonna 2016 nelikko osallistui Immortal Songs 2 - televisio-ohjelmaan, esittäen kappaleen "님에게 (To My Love)", jolla myös nousivat kilpailun voittajiksi. BtoB Blue debytoi singlellä "내 곁에 서 있어줘 (Stand By Me)" 19. syyskuuta 2016. BtoB:n Peniel Shin ohjasi kappaleen musiikkivideon. Kappale nousi usealla listalla pian julkaisunsa jälkeen kolmen kärkeen. BtoB osallistui Immortal Songs 2 -ohjelmaan toista kertaa vuonna 2017 kappaleella "하늘 아래서 (Under the Sky)". Ryhmä julkaisi toisen singlensä "When It Rains" 2. elokuuta 2018, jonka Hyunsik sanoitti. == Diskografia == === Singlet === * "내 곁에 서 있어줘 (Stand By Me)" (2016) * "When It Rains" (2018) == Filmografia == === Musiikkivideot === * "내 곁에 서 있어줘 (Stand By Me)" (2016) * "When It Rains" (2018) == Lähteet == Luokka:Eteläkorealaiset poikabändit
China Times

China Times () on taiwanilainen kiinankielinen sanomalehti. Vuonna 2017 sen levikki oli arvioilta 135 000. Vuonna 2008 lehden osti taiwanilainen Want Want -yhtiö, joka valmistaa mm. riisikakkuja ja makujuomia. Yhtiö osti 51 % China Timesin osakkeista. Hieman ennen asian julkituloa myös hongkongilaisen Jimmy Lain arveltiin pyrkivän ostamaan lehti. Lehti on poliittisesti kallellaan pan- siniseen liittoon. Lehteä on myös arvosteltu sen väitetyistä läheisistä suhteista mannerkiinalaisen Taiwanin asiain viraston kanssa. == Lähteet == Luokka:Taiwanilaiset sanomalehdet
OMG What’s Happening

OMG What’s Happening on yhdysvaltalaislaulaja Ava Maxin musiikkikappale. Sen julkaisi Atlantic Records hänen Heaven & Hell-studioalbumin seitsemäntenä singlenä 3. syyskuuta 2020. Kappaleen ovat sanoittaneet Max, Roland Spreckley, Henri Antero Salonen, Sorana Pacurar, Cirkut sekä Jason Gill, joista kaksi viimeisintä myös tuottivat sen Hank Solon kanssa. Kappaleen musiikkivideon ohjasi Hannah Lux Davis ja se julkaistiin 29. lokakuuta 2020. Videolla Max ajaa kilpaa muskeliautolla toisen kilpailijan kanssa. "OMG What’s Happening" oli kaupallisesti heikko menestys, sen päästyä singlelistan kolmenkymmenen parhaan joukkoon ainoastaan Unkarissa. Heikosta yleismenestyksestään huolimatta kappale on pidemmällä tähtäimellä onnistunut myymään Puolassa yli kultalevyyn oikeuttavan rajan. ==Lähteet== Luokka:Vuoden 2020 kappaleet Luokka:Ava Maxin kappaleet
Orko (täsmennyssivu)

Orko voi tarkoittaa ainakin seuraavia: * Orko, Filmationin animaatio- ja sarjakuvahahmo * Orko, sukunimenä: ** Kare Orko (1940–2018), Suomi-Filmin toimitusjohtaja 1984–2004 ** Liisa Orko (1902–1987), suomalainen voimistelunopettaja, järjestövaikuttaja ja ja professori ** Risto Orko (1900–2001), suomalainen elokuvatuottaja ja -ohjaaja.
Christmas Without You

Christmas Without You on yhdysvaltalaislaulaja Ava Maxin musiikkikappale. Sen julkaisi Atlantic Records digitaalisesti ladattavana singlenä 15. lokakuuta 2020. Kappaleen ovat sanoittaneet Max, Jesse Aicher, Sam Martin, Gian Stone ja Cirkut, joista kaksi viimeisintä myös tuottivat sen. "Christmas Without You" sai pääosin positiivisen vastaanoton musiikkikriitikoilta, jotka kehuivat kappaleen jouluista säveltä. Arvostelumenestyksestä huolimatta kappale ei ollut kuitenkaan kaupallinen menestys, sen päästyä singlelistan kolmenkymmenen parhaan joukkoon ainoastaan Saksassa ja Yhdysvalloissa Billboardin Holiday Digital Song Sales -listalla. ==Lähteet== Luokka:Vuoden 2020 kappaleet Luokka:Yhdysvaltalaiset joululaulut Luokka:Ava Maxin kappaleet
Public Television Service Taiwan

Public Television Service Taiwan (, lyh. PTS) on Taiwanin yleisradioyhtiön omistama televisiokanava. Toinen yleisradioyhtiön omistama kanava on Chinese Television System (CTS). Sisältö on pääsääntöisesti kiinankielistä. Englanninkielistä sisältöä löytyy jonkin verran PTS:n YouTube-kanavalla. Ajatus yleisradioyhtiön omistamasta vapaasta televisiokanavasta heräsi jo 1980-luvun alussa pääministeri Yun-suan Sunin aikana. Kanava aloitti toimintansa vasta kuitenkin paljon myöhemmin, 1. heinäkuuta 1998. PTS:n tarkoitus on ollut tasapainottaa kaupallista mediaa, jonka osuus on Taiwanissa merkittävä. Kanavan rahoitus tulee samannimiseltä säätiöltä. Lisäksi osa rahoituksista tulee säätiölle tehdyistä lahjoituksista. == Lähteet == Luokka:Taiwanilaiset televisiokanavat
My Head & My Heart

My Head & My Heart on yhdysvaltalaislaulaja Ava Maxin musiikkikappale. Sen julkaisi Atlantic Records singlenä hänen Heaven & Hell-studioalbumin digitaaliselta uusintapainokselta 19. marraskuuta 2020. Kappaleen ovat sanoittaneet Max, Madison Love, Aleksey Potekhin, Sergey Zhukov, Tia Scola, Earwulf ja Cirkut, joista kaksi viimeisintä myös tuottivat sen Jonas Bluen kanssa. Kappale interpoloi ATC:n vuonna 2000 julkaistua kappaletta "Around the World (La La La La La)" joka puolestaan on cover Ruki vverh!:n vuonna 1998 julkaisemasta kappaleesta "Pesenka". Kappaleen musiikkivideon ohjasivat Charm La'Donna sekä Emil Nava ja siinä nähdään Max sekä joukko tanssijoita esittämässä koreografiaa yöklubilla. "My Head & My Heart" sai pääosin positiivisen vastaanoton musiikkikriitikoilta, jotka kehuivat sen tuotantoa. Kappale oli myös kaupallinen menestys, sen päästyä singlelistan kymmenen parhaan joukkoon Belgian Valloniassa, Bulgariassa ja Sloveniassa sekä kahdenkymmenen parhaan joukkoon Alankomaissa, Irlannissa, Isossa-Britanniassa, Sveitsissä ja Unkarissa. ==Lähteet== Luokka:Vuoden 2020 kappaleet Luokka:Ava Maxin kappaleet
Tiziano Siviero

Tiziano Siviero (s. 28. lokakuuta 1957) on uransa päättänyt italialainen rallin kartanlukija ja kaksinkertainen maailmanmestari. Hän ajoi käytännössä koko 78 MM-rallia kattaneen uransa maanmiehensä Miki Biasionin kartanlukijana. Ensimmäisen MM-rallinsa Siviero ja Biasion ajoivat vuoden 1980 Sanremon rallissa 1-ryhmän Opel Asconalla. Ensimmäisen kilpailunsa tehdastallissa he ajoivat vuoden 1983 Sanremon rallissa Lancian kakkosteamin Totip Jolly Clubin Lancia 037:lla. Seuraavana vuonna ohjelmassa oli viisi MM-rallia, joista Korsikalta tuloksena oli MM-uran ensimmäinen palkintopallisijoitus. Kaudelle 1986 Siviero ja Biasion siirtyivät tehtaan ykkösteamin Martini Lancian vahvuuteen ja kalustoksi vaihtui nelivetoinen Lancia Delta S4. Kauden seitsemästä osakilpailusta tuloksena oli neljä keskeytystä ja kolme palkintopallipaikkaa. Ensimmäinen MM-rallin voitto tuli Argentiinan rallista. Kaudelle 1987 B-ryhmän kalusto vaihtui A-ryhmään ja seitsemästä ajetusta MM- rallista tuloksena oli kolme voittoa ja viisi palkintopallisijoitusta. Kaudella 1988 ohjelmassa oli kuusi MM-rallia. Kauden avaus Monte Carlossa päättyi tekniseen vikaan mutta muutoin autokunnan vauhti oli omaa luokkaansa, mistä todisteena neljä voittoa ja yksi toinen tila. Kauden loppupisteissä autokunta löytyi sijalta yksi. Kaudella 1989 autokunta ajoi jälleen kuusi MM- rallia voittaen niistä viisi. Uran ensimmäisestä Suomen MM-rallista oli tuloksena kuudes sija. Kauden päätteeksi Biasion ja Siviero kruunattiin toistamiseen maailmanmestareiksi. Kausi 1990 sisälsi seitsemän osakilpailua, joista autokunta voitti kaksi. Safarirallissa petti moottori ja Sanremon ralli päättyi ulosajoon. Kaudella 1991 autokunta Biasion ja Siviero ajoivat seitsemän MM-osakilpailua ilman voittoja. Tuloksena oli kuitenkin kaksi keskeytystä ja viisi palkintopallisijoitusta. Kaudelle 1992 Lancia vaihtui Fordin tehdastallin Sierraan, joka ei kuitenkaan ollut voittaja-auto. Kauden tuloksissa autokunta sijoittui vain kahdesti palkintopallille. Seuraavalle kaudelle Sierra vaihtui uudempaan Escort Cosworthiin, jolla autokunta ehti jälleen kärjen vauhtiin. Kreikan Akropolis-rallista oli tuloksena voitto ja kauden mittaan he saavuttivat kolme muutakin palkintopallisijoitusta. Kausi 1994 jäi Sivieron viimeiseksi MM-tasolla. Portugalista ja Sanremosta oli tuomisina palkintopallisijoitukset, Monte Carlosta ja Korsikalta tuloksena oli sijat neljä ja viisi. Muissa neljässä rallissa kisa jäi kesken teknisten ongelmien vuoksi. Vuoden 2001 RAC-rallissa Siviero teki yhden kisan mittaisen paluun toimiessaan PWRC-luokassa maanmiehensä Simone DeMartinin kartanlukijana. MM-rallien ohella Siviero ja Biasion voittivat ralliautoilun Euroopanmestaruuden kaudella 1983. Vuonna 2006 Siviero ja Biasion osallistuivat San Remo Rallylegend kilpailuun nolla-auton tehtävissä. 2011 he toimivat niin ikään nolla-autotehtävissä Toscanan historic-rallissa ja toistaiseksi viimeisen kerran he ajoivat yhdessä vuoden 2015 Sardinian MM- rallin nolla-autossa. == Lähteet == * Tiziano Sivieron profiili eWRC- results.com-sivustolla. Luokka:Italialaiset kartanlukijat Luokka:Vuonna 1957 syntyneet Luokka:Elävät henkilöt
EveryTime I Cry

EveryTime I Cry on yhdysvaltalaislaulaja Ava Maxin musiikkikappale. Sen julkaisi Atlantic Records digitaalisesti ladattavana singlenä 8. kesäkuuta 2021. Kappaleen ovat sanoittaneet Max, Caroline Pennell, Lauren Aquilina, Cirkut ja Sean Myer, joista kaksi viimeisintä myös tuottivat sen. Sanoiltaan kappale kuvastaa naisten voimaannuttamisen vaikutuksista vaikeissa tilanteissa. Kappaleen musiikkivideon ohjasivat Max sekä Charlotte Rutherford ja se julkaistiin 23. heinäkuuta 2021. Videolla nähdään Max keskellä autiomaata joka muuttuu hänen kyynelillään reheväksi maisemaksi. "Everytime I Cry" sai pääosin positiivisen vastaanoton musiikkikriitikoilta, jotka kehuivat kappaleen tuotantoa. Arvostelumenestyksestä huolimatta kappaleen kaupallinen menestys oli heikkoa sen päästyä singlelistan kolmenkymmenen parhaan joukkoon ainoastaan Belgian Valloniassa ja Uudessa-Seelannissa. ==Lähteet== Luokka:Vuoden 2021 kappaleet Luokka:Ava Maxin kappaleet
The Motto

The Motto on alankomaalaisen DJ-tuottaja Tiëston ja yhdysvaltalaislaulaja Ava Maxin musiikkikappale. Sen julkaisi Atlantic Records digitaalisesti ladattavana singlenä Tiëston tulevalta seitsemänneltä studioalbumilta 4. marraskuuta 2021. Kappaleen ovat sanoittaneet Pablo Bowman, Max, Claudia Valentina, Peter Rycroft, Sarah Blanchard ja Tiësto, joista viimeisin myös tuotti sen Lostboyn kanssa. Kappaleen musiikkivideon ohjasi Christian Breslauer ja se julkaistiin singlen julkaisupäivänä. Videolla nähdään kun Tiësto ja Max matkaavat ajassa taaksepäin ja juhlivat menneisyydessä. "The Motto" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Norjassa, Unkarissa ja Uudessa-Seelannissa. ==Lähteet== Luokka:Vuoden 2021 kappaleet Luokka:Tiëston kappaleet
Trine Bramsen

Trine Bramsen (s. 26. maaliskuuta Svendborg) on tanskalainen sosiaalidemokraattisen puolueen poliitikko. Hän oli Tanskan liikenneministeri sekä tasa-arvoministeri helmikuusta joulukuuhun 2022. Tätä ennen hän oli puolustusministeri 2019–2022. Bramsen on istunut kansankäräjillä vuodesta 2011. ==Lähteet== ==Aiheesta muualla== * Trine Bramsen Tanskan kansankäräjien verkkosivuilla Luokka:Tanskan puolustusministerit Luokka:Tanskan liikenneministerit Luokka:Vuonna 1981 syntyneet Luokka:Elävät henkilöt
Ane Halsboe-Jørgensen

Ane Halsboe-Jørgensen (s. 4. toukokuuta 1983 Fjerritslev) on tanskalainen sosiaalidemokraattisen puolueen poliitikko ja Tanskan työministeri joulukuusta 2022. Aiemmin hän on toiminut kulttuuri- ja kirkkoministerinä sekä opetus- ja tutkimusministerinä. Hän on istunut kansankäräjillä vuodesta 2011. ==Teokset== * Halsboe-Jørgensen, Ane & Rosenkrantz-Theil, Pernille. Det betaler sig at investere i mennesker : en bog om sociale investeringer, tidlig indsats, finansministeriets regnemodeller & SØM. Axl, 2018. ISBN 9788797066102 ==Lähteet== ==Aiheesta muualla== * Ane Halsboe-Jørgensen Tanskan kansankäräjien verkkosivuilla Luokka:Tanskan ministerit Luokka:Tanskan kulttuuriministerit Luokka:Tanskan opetusministerit Luokka:Vuonna 1983 syntyneet Luokka:Elävät henkilöt
Coffey

Coffey on muun muassa seuraavien henkilöiden sukunimi: * Ashley Coffey (s. 1993), englantilainen jalkapalloilija * Elizabeth Coffey (s. 1948), yhdysvaltalainen näyttelijä * Jeremiah Joseph Coffey (1933–2014), irlantilaissyntyinen australialainen roomalaiskatolinen piispa * Paul Coffey (s. 1961), kanadalainen jääkiekkoilija * Russell Coffey, (1898–2007), yhdysvaltalainen sotilas * Sam Coffey, (s. 1998), yhdysvaltalainen jalkapalloilija * Tabatha Coffey, (s. 1967), australialainen hiusstylisti, televisiopersoona, kirjailija ja yrittäjä * Thérèse Coffey (s. 1971), brittiläinen konservatiivipuolueen poliitikko ja ministeri.
Fjerritslev

Fjerritslev on taajama Jammerbugtin kunnassa Pohjois-Jyllannin alueella Tanskassa. Se oli vuoteen 2006 saakka Fjerritslevin kunnan keskustaajama, kunnes Fjerritslev liitettiin Jammerbugtiin. Fjerritslev Kirke.jpg|Fjerritslevin kirkko ==Lähteet== ==Aiheesta muualla== Luokka:Jammerbugtin kunta Luokka:Tanskan entiset kunnat
Vinön

Vinön on Ruotsissa Örebron läänissä Örebron kunnassa sijaitseva Hjälmarenin suurin saari. Saari on asuttu ja viljelty ja sinne järven etelärannasta Hampetorpista viisikilometrinen lauttayhteys, jota kutsutaan nimellä Vinöleden. Se kuuluu Hjälmarenin eteläosassa itä-länsi- suuntaiseen saariryhmään, jonka keskeisempiin saariin se kuuluu. == Maantietoa == Saari 3,2 kilometriä pitkä, 3,1 kilometriä leveä ja sen pinta-ala on 5,04 neliökilometriä eli 504 hehtaaria . Saari sijaitsee Södra Hjälmarenin pohjoisosissa. Hjälmarenin vedenpinnan korkeus on 21,84 metriä mpy. . Saaren pinnanmuodot ovat melko tasaiset, sillä saaren 25 metrin korkeuskäyrä seuraa rantoja melko läheltä ja 30 metrin korkeuskäyrä ympäröi saaren keskellä sijaitsevaa pohjois-etelä- suuntaista harjannetta, joka kohoaa 33 metrin korkeuteen. Saaren eteläiset ja kaakkoiset rannat ovat alavaa maata, jossa on rannalla kosteikkoja ja vedessä kivikoita. Saaren kiinteä asutus ja vapaa-ajan asutus sijaitsevat harjanteella, jossa kulkee myös lauttarannasta alkava tie. Tien pohjoispäässä Norra Vinönissä sijaitsee veneranta laitureineen. Södra Vinön sijaitsee tien eteläpäässä. Harjanteen molemmilla puolilla on viljelyssä peltomaata. Noin puolet saaresta on metsää. Saaren elinkeinot ovat maatalous, matkailu ja ammattikalastus. Yhteys mantereelle on säännöllinen ja Trafikverketsin lauttayhteyden matka kestää 25 minuuttia. == Geologia == Hjälmarenin pohja muodostuu kallioperästä, jonka murrokset ovat itä-länsi- suuntaisia. Tunnettuja murroksia kulkee järven keskiosassa, saariryhmän kohdalla ja järven eteläisen osan Södra Hjälmarenin etelärannikolla. Murroksien väliset alueiden kalliolaatat ovat kallistuneet kohti etelää, jolloin niiden pohjoisreuna on kohonnut korkealle ja eteläosa syvemmälle. Kallistuneiden laattojen aiheuttamat maaston korkeuserot ovat 25–75 metriä. Vinön sijaitsee kalliolaatan pohjoisreunalla, joten järvenpohja on saaren eteläpuolella matalalla ja sen pohjoispuolella syväällä. Saaren pohjoisrannan edustalla sijaitsee äkkisyvä syvänne, joka yltää yli 18 metrin syvyyteen. Toinen geologinen rakenne on syntynyt viime jääkauden loppuvaiheessa. Kun järvialla oli vielä mannerjäätikön peittämänä, virtasi jäätikön sulamisvedet jään alla jäätikköjokena pohjoisesta etelään. Jäätikköjokitunneliin syntyi harjujakso, joka näkyy pohjoisrannassa Lungers uddena, järvellä se näkyy saarina Gåvören, Lungersbådan ja Grundholmarna, Vinönillä saaren poikki kulkevana harjanteena, ja saaren eteläpuolella saarina Inre Fåran, Yttre Fåran ja Rönnberget. Järven pohjalla se näkyy vedenalaisena harjanteena, joka näkyy väillä vedenpinnalla pilkistävinä saarina. == Lähteet == == Aiheesta muualla == * Parbring, Lasse: Vinön (lautalla saareen ja autolla saaren pohjoisrantaan), YouTube, Viitattu 19.11.2021 Luokka:Ruotsin sisävesien saaret Luokka:Hjälmaren
Limisauma

Limisauma tarkoittaa puurunkoisen laivan tai veneen rungon rakennustapaa, limisaumaista kylkilaidoitusta. Tässä rakennustavassa kylkilaudat asetetaan siten, että ylemmän laudan sisäpuolen alareuna tulee jonkin verran alemman laudan yläosan päälle. Limisaumaveneessä laudoitusta tukevat rungon sisäpuoliset kaaret asennetaan laudoituksen valmistuttua. Suomessa limisaumaveneen laudoituksessa on yleensä käytetty mäntyä, kuusta tai haapaa. Runkolaudoitusta tukevaan kaaritukseen voidaan käyttää esimerkiksi tammesta tai saarnesta tehtyjä painokaaria, jotka niitataan paikoilleen, tai massiivisia puusta valmistettuja jäykkiä veistokaaria. Vaihtoehtoinen puuveneen kylkilaudoituksen rakennustekniikka on tasasauma eli kravelli. Pohjoismainen limisaumaveneperinne hyväksyttiin Unescon aineettoman kulttuuriperinnön luetteloon 14.12.2021 ensimmäisenä yhteispohjoismaisena aineettoman kulttuuriperinnön hakemuksena. == Lähteet == == Aiheesta muualla == * Limisaumaisen puuveneen veisto – Museovirasto Luokka:Purjealuksen rakenne Luokka:Unescon aineettoman kulttuurin perintökohteet
Aabybro

Aabybro on taajama Jammerbugtin kunnassa Pohjois-Jyllannin alueella Tanskassa. Se oli vuoden 2007 alkuun saakka Aabybron kunnan keskustaajama, kunnes Aabybro liitettiin Jammerbugtiin. Nykyään se on Jammerbugtin keskustaajama. ==Kuvia== Aabybro - Aaby Kirke1.JPG|Aabyn kirkko AabybroRådhus.jpg|Kunnantalo Aabybro gl station 2010 ubt-1.JPG|Lakkautettu rautatieasema ==Lähteet== ==Aiheesta muualla== Luokka:Jammerbugtin kunta Luokka:Tanskan entiset kunnat
Nautelankosken museo

Nautelankosken museo on paikallismuseo Varsinais-Suomen maakunnassa Liedossa Nautelankoskella. Nautelankosken museo sisältää kokonaisuuden, mihin kuuluvat vesimylly, myllärintupa ja Lauri Nautelan museo, sauna, aitta sekä kahvila ja kauppa (puoti). Lauri Nautelan museossa on perusnäyttely, mikä koostuu Kivikauden pyyntimiehen jäljillä-, Aurajoki-dioraama- ja Lauri Nautelan kirjat -osuusksista. Lisäksi on kausinäyttely. Lauri Nautelan museossa on myös esineitä, mitkä ovat löytyneet Kukkarkosken kivikautiselta asuinpaikalta, ja kalmistosta (hautausmaalta). Myllärintuvan paikalle on siirretty Liedon kotiseutumuseon rakennus, mikä on paritupa sisustettu myllärintuvaksi. Alun perin rakennus on ollut Hakulan kylässä umpipihassa ollut väentupa. Vesimylly on alun perin Nautelan kartanon.https://www.liedonmuseo.fi/nautelankosken- museo Nautelankosken eli Kukkarkosken muinaisjäännös kuuluu Suomen valtakunnalliseen kulttuuriperintöön. Nautelankosken aluen kuuluu Suomen Natura-2000 -luonnonsuojelualueisiin. Kesäisin elokuissa Lauri Nautelan museolla järjestetään radiotapahtuma, esitelmä, näyttely ja amatööriradionäytös Porin Prikaatin kutsumerkillä OI1AX. == Lähteet == Luokka:Suomen paikallismuseot Luokka:Liedon rakennukset ja rakennelmat Luokka:Liedon nähtävyydet
Muwatta Malik

thumb|Paastoa koskevan osan kansilehti malikiittien lakikirjasta Muwatta (Marokko, 1107). Muwatta Malik () on hadith-kokoelma, jonka on koonnut imaami Malik ibn Anas ibn Malik (712–795).Keller 2017, s. 1069 (x228) Hänen teoksensa on yksi hadith-perinteen kuudesta kanonisesta kokoelmasta (Kutub as-sittah), jotka sisältävät tiedon profeetta Muhammedin sunnasta. Teos sisältää noin 1900 hadithia ja jakautuu 61 kirjaan. Se on käännetty myös englanniksi.Muwatta Malik == Lähteet == * * === Viitteet === Luokka:Hadith-kokoelmat
Salang-tunneli

Salang-tunneli on Salangsolalla Afganistanissa sijaitseva tietunneli. Vuonna 1964 valmistunut ja noin 2,6 kilometriä pitkä tunneli yhdistää Kabulin alueen Pohjois-Afganistaniin. Valmistuessaan se oli maailman korkeimmalla sijainnut tietunneli, joskin se on myöhemmin jäänyt jonkin verran ennätyksestään muille tunneleille. ==Tunneli== Salang-tunneli sijaitsee Afganistanin Parvanin maakunnassa lähelläSalang-nimistä paikkakuntaa Salangsolalla. Tunneli yhdistää tunnelin läpi kulkevan tien kautta maan pääkaupunki Kabulin Pohjois- Afganistaniin. Tunneli kulkee korkeimmillaan 3 400 metrin korkeudella merenpinnasta. Valmistuessaan tunneli oli maailman korkeimmalla sijaitseva tietunneli. Nykyisin se on hieman matalampi, kuin Eisenhower-tunneli Yhdysvalloissa. Pituutta Salang-unnelilla on noin 2,6 kilometriä. Tunnelin koko kapasiteetti liikenteen puolesta on noin 1 500–2 000 ajoneuvoa päivittäin. Vuonna 2010 tunnelin läpi kulki tyypillisenä päivänä noin 1 000 ajoneuvoa.Liikennettä ei tuolloin juuri kuitenkaan hallittu alimiehitetyn ja rahoitetun liikenneviranomaisen takia. ==Rakentaminen ja historia== Salang- tunneli rakennettiin Neuvostoliiton tuella. Neuvostoliiton pääsihteeri Nikita Hruštšovtarjosi maansa tukea Afganistanin pääministeri Muhammad Daudille. Daudin hyväksymään apuun lukeutuivat Neuvostoliiton sotilaallisen tuen lisäksi infrastruktuurihankkeet, kuten Salang-tunneli. Tunnelin suunnittelutyöt alkoivat 1950-luvun keskivaiheilla ja ne valmistuivat vuonna 1964. Tuolloin maailman korkeimmalla sijainnutta tietunnelia sanottiin insinööritekniikan merkkihankkeeksi. Se lyhensi matkaa pääkaupunkialueelta Pohjois-Afganistaniin noin 300 kilometriä. Joulukuussa 1978 tunnelia käyttivät Afganistaniin etenevät neuvostojoukot. Seuranneen Afganistanin sodan aikana tunneli oli osa heidän tärkeä huoltoreittiänsä. Sitä uhkasivat kuitenkin afganistanilaiset vastarintataistelijat (mudžahid) ja erityisesti Ahmad Šah Masudin johtamat joukot. Hän toteutti useita väijytyksiä neuvostojoukkoja vastaan tunnelille johtavilla teillä. Maaliskuussa hänen joukkojensa sanottiin tuhonneen väijytyksessä 70 Kabuliin matkalla ollutta poltooainetta kuljettanutta kuorma- autoa. Neuvostoliiton joukot yrittivät turhaan häätää Masudin joukkoja hänen tukialueeltaan Pandžširista. Afganistanin sotaa seuranneen Afganistanin sisällissodan aikana vuonna 1997 Talibanin joukot pääsivät etenemään tunnelin läpi Pohjois-Afganistaniin erään Masudin alikomentajan loikattua. Pohjoisen liiton tilannetta näytti helpottavan saman komentajan loikkaaminen takaisin hieman myöhemmin. Tunneli kärsi huomattavia vahinkoja Masudin joukkojen ja Talibanin taistelujen aikana. Yhdysvaltojen hyökättyä Afganistaniin alettiin suunnitella tunnelin uudistustöitä. Se jälleenavattiin Halo Trust -nimisen hyväntekeväisyysjärjestön tuella vuonna 2002 ja Maailmanpankki tuki turkkilaisilta yhtiöiltä tilattuja perinpohjaisia korjaustöitä, jotka valmistuivat joulukuussa 2003. ==Lähteet== Luokka:Afganistanin rakennukset ja rakennelmat Luokka:Tieliikennetunnelit
Arvid Planting

Arvid Hjalmar Planting (21. marraskuuta 1876 Helsinki – 7. helmikuuta 1953 Helsinki) oli suomalainen juristi ja valtionsyyttäjä.Ylioppilasmatrikkeli 1853–189960-vuotias. Valtionsyyttäjä Arvid Planting, Ilta-Sanomat, 20.11.1936, nro 270, s. 3, Kansalliskirjaston digitaaliset aineistotArvid Plantingin hautakivi Vaasan vanhalla hautausmaalla, Suomen Sukututkimusseura, Hautakirjoituksia ja hautakuvia Plantingin vanhemmat olivat postihallituksen liikennejohtaja Anton Konrad Planting ja Maria Kristina Stenman. Hän pääsi ylioppilaaksi 1896 Helsingin ruotsalaisesta normaalilyseosta ja suoritti oikeustutkinnon Helsingin yliopistossa vuonna 1900. Planting sai varatuomarin arvon 1903. Planting oli Viipurin hovioikeuden palveluksessa 1905–1906 ja Vaasan hovioikeuden palveluksessa 1909–1910. Hän toimi asianajajana Savonlinnassa 1907–1909 ja Vaasassa 1909–1910, oli kaupunginviskaalina Vaasassa 1910 ja v.t. pormestarina Lappeenrannassa, Vaasassa ja Savonlinnassa useaan otteeseen. Hän oli Helsingissä toisena kaupunginviskaalina 1928–1930 ja ensimmäisenä kaupunginviskaalina 1930–1933. Planting oli Turun hovioikeudessa valtionsyyttäjänä 1934–1944 ja toimi syyttäjänä useissa suurissa oikeudenkäynneissä. Arvid Planting oli naimisissa vuodesta 1904 Aili Irene Möllerin kanssa. == Lähteet == Luokka:Suomalaiset juristit Luokka:Suomalaiset virkamiehet Luokka:Vuonna 1876 syntyneet Luokka:Vuonna 1953 kuolleet
Aiyu-hyytelö

Aiyu-hyytelö () on taiwanilainen jälkiruoka, jota syödään yleensä kesällä. Sitä myydään usein iltamarkkinoilla. Hyytelö valmistetaan taiwanilaisista viikunoista. Nimi aiyu tarkoittaa sananmukaisesti ”rakkauden jadea”. Itse hyytelö on melko mautonta, mutta sen kanssa syödään esimerkiksi maustettua jäätä ja limonadia. Jälkimmäistä lisäämällä syntyy paksuudeltaan piimää tai juotavaa jugurttia muistuttava juoma. == Lähteet == Luokka:Taiwanilainen keittiö
Cinnamomum loureiroi

Cinnamomum loureiroi on kanelipuihin kuuluva kasvilaji, jota esiintyy luonnonvaraisena Vietnamissa. Se on yksi neljästä tärkeimmästä lajista, joista saadaan kanelin nimellä myytävää maustetta. Kasvitieteilijät eivät ole kuitenkaan yksimielisiä siitä, onko Cinnamomum loureiroi oma lajinsa vai samaa lajia kuin kassiakaneli (Cinnamomum aromaticum tai Cinnamomum cassia). Erään tutkimuksen mukaan Cinnamomum loureiroi sisältää suurempia pitoisuuksia kumariinia ja kanelialdehydiä kuin kassiakaneli. Tieteellinen nimi Cinnamomum loureiroi on annettu portugalilaisen lähetyssaarnaajan ja kasvitieteilijän João de Loureiron mukaan. Cinnamomum loureiroi -lajin kuorta käytetään kassiakanelin tavoin ruoanlaitossa, koska sillä on kitkerämpi ja aromaattisempi maku. Vietnamilaisessa keittiössä kuorta käytetään Phở- nuudelikeiton liemen valmistuksessa. Korkean kumariinipitoisuuden myrkyllisyyden vuoksi suositeltu päiväannos on yhden teelusikallisen verran. Eräiden tutkimusten mukaan kumariinipitoisuus voi olla 6,97 grammaa yhdessä kilogrammamäärässä maustetta. Kumariinin myrkyllisyydestä huolimatta mausteella on havaittu verenpainetta, diabetesta ja infektioita alentavia vaikutuksia. == Kuvia == Saigoncinnamon.jpg|Kuorta Vietnam cinnamon tree bark.jpg|Kuorta Vietnam cinnamon trees.jpg|Lehtiä == Lähteet == loureiroi Luokka:Maustekasvit Luokka:Myrkylliset kasvit Luokka:Vietnamilainen keittiö Luokka:Uhanalaiset kasvit
Suokonautio

Suokonautio on sukunimi, joka on muun muassa seuraavilla suomalaisilla henkilöillä: *Janne Suokonautio (s. 1968), jalkapallovalmentaja ja jalkapalloilija *Matti Suokonautio (1950−2019), näyttelijä
Last Patrol (Monster Magnetin albumi)

Last Patrol on Monster Magnetin studioalbumi, joka julkaistiin 15. lokakuuta 2013. == Kappaleet == # # # # # # # # # # # == Kokoonpano == * Dave Wyndorf - laulu, kitara * Garrett Sweeny - soolokitara * Phil Caivano - rytmikitara * Jim Baglino - basso * Bob Pantella - rummut == Arvostelut == * Soundi: Monster Magnet: Last Patrol Viitattu 20.11.2021. == Lähteet == Luokka:Vuoden 2013 albumit Luokka:Monster Magnetin albumit
Autokauppias

Autokauppias on yksi monista myynnin ammateista. Automyyjä on vähittäiskauppias, joka myy uusia tai käytettyjä autoja. Toisin kuin perinteinen vähittäismyynti, autojen hinnoista voidaan joskus neuvotella. Myyjät useimmiten työskentelevät uusia tai käytettyjä autoja myyvien autoliikkeiden palveluksessa. == Stereotypioita == * Vuoden 1960 Yhdysvaltain presidentinvaaleissa oli juliste, jossa oli valokuva republikaanien ehdokas Richard Nixonista ja lause: "Ostaisitko käytetyn auton tältä mieheltä?". * Joe Biden vanhempi vaihtoi autokauppiaan työnsä kiinteistövälitykseen, kun hänen poikansa Joe Biden nuorempi valittiin Yhdysvaltain senaattiin vuonna 1972, koska ”hän ei halunnut, että Yhdysvaltain senaattorin isä olisi käytettyjen autojen myyjä. == Katso myös == * Maanantaikappale == Lähteet == Luokka:Autoliikkeet Luokka:Kaupan alan ammatit
Harry Winqvist

Harry Ernst Anders Winqvist (19. helmikuuta 1876 Somero – 1. helmikuuta 1918 Tammisaari) oli suomalainen juristi ja Tammisaaren pormestari.Ylioppilasmatrikkeli 1853–1899 Harry Winqvistin vanhemmat olivat Someron Harjun kartanon omistaja, maanviljelijä Gustaf Ernst Winqvist ja Emerentia Petterson. Hän pääsi ylioppilaaksi 1895 Turun ruotsalaisesta reaalilyseosta ja suoritti oikeustutkinnon Helsingin yliopistossa vuonna 1902. Winqvist sai varatuomarin arvon 1905. Winqvist oli Tammisaaren pormestarina vuodesta 1905 alkaen. Punaiset surmasivat hänet Suomen sisällissodan aikana. Harry Winqvist oli naimisissa vuodesta 1913 Eva Augusta Feldtin kanssa. == Lähteet == == Aiheesta muualla == * Harry ja Eva Winqvist, Tammisaaren pormestari ja puolisonsa, Museovirasto, Historian kuvakokoelma (Finna) Luokka:Suomalaiset juristit Luokka:Tammisaaren kaupunginjohtajat ja pormestarit Luokka:Suomalaiset henkirikosten uhrit Luokka:Suomen sisällissodan terrorin uhrit Luokka:Vuonna 1876 syntyneet Luokka:Vuonna 1918 kuolleet
Ahmet Mithat

Ahmet Mithat, Ahmed Mithat, myös: Ahmet Mithat Efendi (1844 Konstantinopoli, Osmanien valtakunta – 1912 Konstantinopoli, Osmanien valtakunta) oli turkkilainen kirjailija ja toimittaja. Hän oli tanzimat-aikakauden merkittävin kirjailija. Hän oli 1869–1972 Bagdadissa ilmestyneen turkkilaisen lehden toimittaja. Hänet karkotettiin 1873 Ródoksen saarelle. Hän oli vuodesta 1908 Istanbulin yliopiston yleisen historian ja filosofian historian opettaja. Hänen kertomuksiinsa sisältyy moraliteetteja, ja hän arvostelee aikakauden alkeellisia tapoja ja taikauskoisuutta. ==Lähteet== ==Aiheesta muualla== Luokka:Turkkilaiset kirjailijat Luokka:Vuonna 1844 syntyneet Luokka:Vuonna 1912 kuolleet
Jesy Nelson

Jessica Louise Nelson (taiteilijanimeltään Jesy Nelson, s. 14. kesäkuuta 1991) on brittiläinen laulaja. __NOTOC__ ==Ura== Nelson nousi suuren yleisön tietoon oltuaan brittiläisen tyttöbändi Little Mixin jäsenenä vuosina 2011-2020. Jesyn kertoman mukaan hän erosi bändistä terveyssyihin vedoten. Erottuaan yhtyeestä hän solmi levytyssopimuksen Polydor Recordsin kanssa ja julkaisi ensimmäisen soolosinglen "Boyz" Nicki Minajin kanssa lokakuussa 2021. Nelson julkaisi huhtikuussa 2023 sinkun Bad Thing. Nelson julkaisi elokuussa 2024 uuden kappaleensa Mine. ==Yksityiselämä== Vuosina 2012–2014 Nelson seurusteli juontaja Jordan Banjon kanssa, ja 2014 hän alkoi seurustelemaan Rixton-yhtyeen laulaja Jake Rochen kanssa. Roche kosi Nelsonia 2015 ja he menivät kihloihin. Vuonna 2016 pari purki kihlauksen, koska Nelsonin mukaan Roche ei halunnut vielä lapsia ja mennä naimisiin. Alkuvuodesta 2017 huhuttiin että Jesy ja räppäri Machine Gun Kelly seurustelivat, mutta huhuja ei ikinä vahvistettu. 2017 hän alkoi seurustella Chris Clarken kanssa, mutta pari seurusteli vain vähän aikaa. Jesy seurusteli vuosina 2017–2018 lauluntekijä Harry Jamesin kanssa. Loppuvuodesta 2018 Nelson tapasi Bachelor-tähti Chris Hughesin, jonka kanssa seurusteli maaliskuuhun 2020. Marraskuussa 2020 Jesy alkoi seurustelemaan näyttelijä Sean Sagarin kanssa ja heidän suhteensa kesti helmikuuhun 2021. Maaliskuussa 2021 Jesy alkoi taas tapailla Harry Jamesia. Suhteen aikana marraskuussa 2021 Jesy vietti yhdenyön jutun näyttelijä Lucien Laviscount kanssa. Laviscount on Jesyn entisen yhtyekaverin Leigh-Anne Pinnockin entinen poikaystävä vuodelta 2012. Leigh-Annen ja Jesyn välit ovat viilenneet Jesyn lähdön jälkeen. Harry ja Jesy olivat kuitenkin tämänkin jälkeen yhdessä ja erosivat huhtikuussa 2022. Vuodesta 2022 eteenpäin Nelson on seurustellut Zion-nimisen miehen kanssa. Pari kertoi tammikuussa 2025 odottavansa kaksosia. == Lähteet == == Aiheesta muualla == Luokka:Brittiläiset poplaulajat Luokka:Vuonna 1991 syntyneet Luokka:Elävät henkilöt
Pikatoimisto Mars

Pikatoimisto Mars oli Helsingin NMKY:n vuonna 1915 perustama työlaitos, joka tarjosi helsinkiläisille varattomille ja toimettomille pojille työtä asiapoikina ja lähetteinä. Pikatoimisto Marsilla oli myös veistolaitos, jossa valmistettiin leikki-, talous- ja huonekaluja ja oma paikanvälitystoimisto. Asiapoikien töitä hakeneiden poikien kotitausta, koulunkäynti ja entiset ammatit tarkistettiin, ja jos poika täytti vaatimukset tyydyttävästi ja oli kansakoulun käynyt, hänelle tarjottiin asiapojan paikkaa liikkeessä tai konttorissa. Jos työnhakijan tausta tai esiintyminen vaikuttivat epäilyttäviltä, hänelle tarjottiin ensin palkallinen koulutus- ja kasvatusjakso. Toimisto pyrki myös palauttamaan yhteistyössä vanhempien kanssa töihin sellaiset pojat, joita säännöllinen työnteko Pikatoimisto Marsissa ei huvittanut tai joiden käytös ja esiintyminen esti heitä saamasta työtä yksityisiltä. Pikatoimisto Mars huolehti myös palveluksessaan olleiden poikien vaatetuksesta ja ruokkimisesta, koska pojat tulivat usein hyvin köyhistä oloista.Kävelyllä 30.9.2007 : Pikatoimisto MarsPikatoimisto Mars. Sen toiminta pääkaupungin varattomain poikain hyväksi, Suomen Kuvalehti, 28.12.1918, nro 52, s. 8, Kansalliskirjaston digitaaliset aineistot Pikatoimisto perustettiin, koska pojat haluttiin saada pois niin sanottujen "katuammattien" (kengänkiillotus, katukaupustelu, sanomalehtien ja muiden painotuotteiden myynti ja jakelu) parista. Helsingin NMKY järjesti aluksi vapaa-ajantoimintaa sanomalehtipojille ja perusti sitten sen lisäksi veistosalin, jossa pojat saattoivat tehdä puutöitä valvonnan alaisina. Monet pojat tarvitsivat kuitenkin ansiotyötä, ja tätä varten perustettiin Pikatoimisto Mars.Merilla Laitinen : Lasten työssäkäynti Helsingissä 1900-1920, Historian pro gradu- tutkielma, Helsingin yliopisto, Humanistinen tiedekunta 2021, sivu 44 Pikatoimisto Mars toimi Helsingissä ainakin 1930-luvun lopulle saakka. Vastaava pikatoimisto toimi Helsingin lisäksi myös Viipurissa (per. 1920), Turussa (per. 1918), Jyväskylässä (per. 1928) ja Oulussa. Lahteen perustettiin Pikatoimisto Mars vuonna 1925, mutta sen toiminta päättyi kannattamattomana muutaman vuoden kuluttua.MLL on tukenut sadan vuoden ajan lahtelaisperheitä – päihdeongelma nousi huoleksi jo 50 vuotta sitten: "Isä juo lapsilisät", Yle Uutiset Lahti 15.10.2021Viipurin N.M.K.Y., Nuorten toivo, 01.01.1921, nro 1-2, s. 6, Kansalliskirjaston digitaaliset aineistotTurun nuorten miesten kristillisen yhdistyksen kuukauslehti, 01.04.1938, nro 4-5, s. 9, Kansalliskirjaston digitaaliset aineistotPikatoimisto Mars, Jyväskylä, Sininen kirja : Suomen talouselämän hakemisto, 01.12.1939, nro II 1939-40, s. 337, Kansalliskirjaston digitaaliset aineistotPikatoimisto Mars, Oulu, Sininen kirja : Suomen talouselämän hakemisto, 01.12.1939, nro II 1939-40, s. 541, Kansalliskirjaston digitaaliset aineistot == Lähteet == Luokka:Suomalaiset kristilliset järjestöt Luokka:Helsingin historia
Oroluk

Oroluk on itäisiin Karoliineihin kuuluva atolli Tyynellämerellä. Hallinnollisesti se kuuluu Mikronesian liittovaltion Pohnpein osavaltioon. Oroluk sijaitsee noin 325 km länteen tai luoteeseen Pohnpein saaresta. Orolukin atolli on luode–kaakkosuunnassa noin 31 km pitkä ja 20 km leveä. Atollin laguunin pinta-ala on 420 km2. Atollin luoteiskulmassa sijaitsee Orolukin saari, jonka pinta-ala on noin 13 hehtaaria. Orolukin saari on atollin ainoa kasvipeitteinen saari. Saarella kasvaa pääasiassa kookospalmumetsää, jonka seassa on laikuittaisesti leipäpuita (Artocarpus) ja helmiviuhkoja (Tournefortia). Yleisiä matalampia puita saarella ovat viikunat (Ficus), kuituhibiskus (Hibiscus tiliaceus), hedelmänoni (Morinda citrifolia) sekä kairapalmut (Pandanus). Lisäksi saarella kasvaa monia ruohoja ja saniaisia. Orolukin saaren pohjois- ja länsirannat eli valtamerenpuoleiset rannat ovat enimmäkseen kivikkoisia ja eteläiset sekä läntiset eli laguuninpuoleiset rannat ovat pääasiassa hiekkarantoja. Oroluk on ollut välillä asuttu ja välillä asumaton. 1930-luvulla Orolukin saarella asui 42 ihmistä ja 1960-luvulta alkaen saaren väkiluku on ollut 0–20 henkilöä. Saaren useimmat rakennukset on rakennettu sen kaakkoispäähän. == Lähteet == * Buden, D. W., 1999: Reptiles, Birds, and Mammals of Oroluk Atoll, Eastern Caroline Islands — Micronesica, 31 (2):289–300 (https://citeseerx.ist.psu.edu/viewdoc/download?doi=10.1.1.510.4555&rep;=rep1&type;=pdf) Luokka:Mikronesian federaation saaret
Henry George Kendall

Henry George Kendall (1874–1965) oli englantilainen merikapteeni. Hän oli RMS Empress of Irelandin kapteeni. Hän johti laivaa kun se upposi traagisesti. Reilu 1000 ihmistä hukkui tuolloin, kun taas vain reilu 400 ihmistä pelastui. Kendall tuli kuuluisaksi, kun osallistui oikeutta pakoilevan murhaajan, tohtori H.H. Crippenin pidätykseen. Hän tunnisti Crippenin aluksensa matkustajien joukossa ja lähetti radiolla viestin poliisille maihin. Tämä oli ensimmäinen kerta kun radiota, "langatonta lennätintä" käytettiin rikoksen ratkaisuun. == Lähteet == Luokka:Englantilaiset henkilöt Luokka:Merikapteenit Luokka:Vuonna 1874 syntyneet Luokka:Vuonna 1965 kuolleet
Liiv

Liiv on vironkielinen sukunimi. Tunnettuja Liiv-nimisiä ovat: * Jakob Liiv (1859–1938), virolainen kirjailija * Juhan Liiv (1864– 1913), virolainen runoilija * Marten Liiv (s. 1996), virolainen pikaluistelija * Toomas Liiv (1946–2009), virolainen kirjailija ja kirjallisuudentutkija.
Marigny-l’Église

Marigny l’Eglise on kunta Ranskassa Nièvren departementissa Burgundi-Franche- Comtén alueella. Se sijaitsee noin 46 kilometriä Château-Chinon (Ville)’n kaupungista pohjoiseen. Kunnan alueella on tekojärvi Lac du Crescent, joka on saatu tekemällä pato Cure- ja Chalauxjokien yhtymäkohtaan. 800-luvulla normannit hyökkäsivät Burgundiin Curejokea pitkin. Alueella käydyissä taisteluissa paikalliset löivät normannijoukot, mistä kertovat taistelupaikoilta löytyneet kirveet ja kypärät. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Nièvren kunnat
Gabriel Luna

Gabriel Luna (s. 5. joulukuuta 1982 Texas, Yhdysvallat) on yhdysvaltalainen näyttelijä ja tuottaja. Hän on tunnettu muun muassa televisiosarjasta S.H.I.E.L.D. Agentit ja elokuvasta Terminator: Dark Fate. == Filmografia == === Elokuvat === Elokuvat Elokuvat Elokuvat Vuosi Nimi Rooli 2005 Fall to Grace Kristofer Rostropovich 2010 Dance with the One Nate Hitchins 2011 Bernie Kevin 2012 Spring Eddy Eddy 2014 Balls Out Vinnie 2015 Love Is Love etsivä Quesada 2015 Gravy Hector 2016 Transpecos Lance Flores 2019 Hala Mr. Lawrence 2019 Terminator: Dark Fate Rev-9 === Televisiosarjat === Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 2008 Pako Eduardo 1 jakso 2013 Kosketus Ted 1 jakso 2013 NCIS: Los Angeles geologian opiskelija 1 jakso 2014 Matador Tony Bravo 13 jaksoa 2015 True Detective Miguel Gilb 3 jaksoa 2015 Wicked City Paco Contreras 8 jaksoa 2016 Harley and the Davidsons Eddie Hasha 1 jakso 2016–2017 S.H.I.E.L.D. Agentit Robbie Reyes / Aaveajaja 10 jaksoa 2016 Rosewood Eddie Lunez 1 jakso 2017 Patti and Marina mies kitaran kanssa 1 jakso 2023 The Last of Us Tommy pääosa == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1982 syntyneet Luokka:Elävät henkilöt